सिद्धू मूसेवाला जैसा बड़ा हत्याकांड करना चाहते थे, पानीपत का शूटर जेल में उसके गुर्गों से मिला
Uttar Pradesh Mafia Atiq Ahmed Murder Case - Panipat Born Shooter Arun Maurya Criminal Records And Story.उत्तर प्रदेश में माफिया अतीक अहमद और अशरफ अहमद की हत्या करने वाले शूटरों को लेकर बड़ा खुलासा हुआ है। ये शूटर गैंगस्टर लॉरेस से इंप्रेस थे और सिद्धू मूसेवाला जैसे बड़ा हत्याकांड करना चाहते थे। 
उत्तर प्रदेश में माफिया अतीक अहमद और अशरफ अहमद की हत्या करने वाले शूटरों को लेकर बड़ा खुलासा हुआ है। ये शूटर गैंगस्टर लॉरेस से इंप्रेस थे और सिद्धू मूसेवाला जैसे बड़ा हत्याकांड करना चाहते थे।
हत्याकांड में शामिल शूटर सनी के तार लॉरेंस गैंग से भी जुड़े हैं। दरअसल, अतीक और अशरफ को मारने के लिए जिस पिस्टल का इस्तेमाल किया गया था, उसी का प्रयोग पंजाबी सिंगर सिद्धू मूसेवाला की हत्या में भी किया गया था।
अतीक को मारने के लिए जिगाना पिस्टल का इस्तेमाल किया गया। अहमद को मारने के पूरे ऑपरेशन की योजना सनी सिंह ने बनाई थी, जो लॉरेस के इंटरव्यू और वीडियो देखता था। सन्नी लॉरेंस के भाषणों से काफी प्रभावित हुआ और फिर पंजाबी सिंगर सिद्धू मूसेवाला की तरह एक बड़ी हत्या का सपना देखा।
अरूण भी रहता था लॉरेंस से मिलने की जुगत में
वहीं हरियाणा के पानीपत का शूटर अरुण मोर्य भी गैंगस्टर लॉरेंस से मिलने की जुगत में था। इसके लिए मोर्य लॉरेंस के गुर्गों के संपर्क में रहता था। इससे पहले सीआईए-टू पानीपत ने उसे 4 फरवरी 2022 को कट्टे के साथ गिरफ्तार कर लिया, लेकिन जेल में जाकर सुधरने की बजाय वह अपराध के दलदल में फंस गया।
यही कारण है कि जमानत पर रिहा होने के बाद उसने यूपी के भाटी गैंग और लॉरेंस गैंग के गुर्गों से संपर्क किया। इसके बाद लॉरेंस से संपर्क करने का लगातार प्रयास करता रहा, लेकिन उसकी बातचीत नहीं हो पाई।
अरूण पर पानीपत में दो केस
अरूण पर पानीपत में भी दो केस दर्ज हैं। जिनमें एक केस अवैध पिस्तौल के साथ पकड़े जाने का है, तो वहीं दूसरा केस हत्या के मामले में गवाह को धमकाने और पीटने का है।
अरूण के केस की पैरवी करने वाले वकील की दैनिक भास्कर ने बातचीत:-
आर्म्स एक्ट केस की पैरवी कर रहे वकील सुरेश से दैनिक भास्कर ने विशेष बातचीत की। जिसमें वकील ने बताया कि अरूण को पानीपत के मामलों में कोर्ट नाबालिग घोषित कर चुकी है। नाबालिग घोषित होने के बाद पहली ही तारीख वह कोर्ट में हाजिर नहीं हुआ। दरअसल, उसे उस रात डबल मर्डर केस में यूपी पुलिस ने गिरफ्तार किया है।
कोर्ट ने 17 साल 6 महीने घोषित की उम्र
एडवोकेट सुरेश ने बताया कि आरोपी अरुण मौर्य को पानीपत CIA टू पुलिस ने 4 फरवरी 2022 को JMIC की कोर्ट में पेश किया था। जहां से कोर्ट ने उसे 14 दिन की न्यायिक हिरासत में भेजा था।
19 फरवरी 2022 को अरुण की जमानत मंजूर हुई और वह जेल से बाहर आ गया था। इसके बाद मामले में अगली तारीख पुलिस के चालान पेश करने के लिए लगी थी। इसके बाद चार्ज फ्रेम की तारीख लगी। हर तारीख पर अरुण अपने ताऊ के बेटे अतुल के साथ कोर्ट में आया, क्योंकि इस मुकदमे में अतुल भी आरोपी है।
तीसरी तारीख पर अरुण के परिवार वालों ने बताया कि वह नाबालिग है, इसलिए उसका केस नाबालिग कोर्ट में करवाया जाए। जिसके बाद 24 मार्च 2022 को जुवेनाइल कोर्ट में एक याचिका डाली, जिसमें अरुण को नाबालिग घोषित करने की अपील की।
कोर्ट ने मामले की सुनवाई के लिए 29 मार्च का दिन सुनिश्चित किया। 29 मार्च को सुनवाई के दौरान कोर्ट ने अरुण को नाबालिग करार दे दिया। जिसमें उसकी उम्र 17 साल 6 महीने बताई गई।
ताऊ के लड़के अतुल ने बताया कि यूपी पुलिस ने किया गिरफ्तार
29 मार्च को जुवेनाइल कोर्ट ने अरुण को नाबालिग घोषित करते हुए केस की सुनवाई के लिए पहली तारीख 15 अप्रैल 2023 की दी। दी हुई तारीख पर शनिवार को कोर्ट में पेशी पर अरुण नहीं पहुंचा। जिसके बाद वकील ने अगली तारीख की अपील की तो कोर्ट ने 4 मई 2023 की अगली तारीख दे दी।
17 अप्रैल को वकील ने अरूण के भाई अतुल को कॉल की। पूछा कि अरूण पेशी पर क्यों नहीं आया तो अतुल ने बताया कि प्रयागराज में हुए अतीक और अशरफ हत्याकांड में अरूण को यूपी पुलिस ने गिरफ्तार किया है। अब वकील प्रोडक्शन वारंट की याचिका डालते हुए इस प्रकरण से कोर्ट को अवगत करवाएंगे। साथ ही हाजिरी माफी की भी याचिका डाली जाएगी।
वकील बोले- देखने पर नहीं लगता था मक्खी भी मार सकता है
वकील ने बताया कि अरूण को देखने में ऐसा बिल्कुल भी नहीं लगता कि वह एक मक्खी भी मार सकता है। क्योंकि वह कोर्ट में भी चुप रहता था। उससे कोई भी बात पूछे या कहे तो वह सिर्फ मुस्करा देता था। उसे फीस बढ़ाने की बात कहते तो वह कुछ रुपए पकड़ा देता था और मुस्कराते हुए कहता था कि बाकी रुपए ऑनलाइन ट्रांसफर कर देगा।
हालांकि कभी रुपए ट्रांसफर नहीं किए। वह कोर्ट में हमेशा अतुल के ही साथ आता था। वकील के अनुसार वह बहुत साधारण तरीके के कपड़े पहनता था। उसकी बोलचाल में भी कोई चालाकी नहीं झलकती थी।
ये खबरें भी पढ़ें:- 
हथियारों का शौकीन अतीक-अशरफ का हत्यारा: पानीपत का अरूण मौर्य अवैध हथियारों के केस में जेल जा चुका, वहीं कुख्यात अपराधियों से मिला 
उत्तर प्रदेश के प्रयागराज में माफिया अतीक अहमद और उसके भाई अशरफ की गोली मारकर हत्या करने वालों का कनेक्शन पानीपत से जुड़ते ही यहां खुफिया एजेंसी हरकत में आ गई। यूपी और हरियाणा पुलिस अलर्ट मोड पर है (पूरी खबर पढ़ें)
अतीक-अशरफ मर्डर केस का हरियाणा कनेक्शन: पानीपत में जन्मा शूटर अरूण मौर्या; 6 महीने पहले झगड़ा होने पर UP चला गया 
उत्तर प्रदेश के प्रयागराज में माफिया अतीक अहमद और उसके भाई अशरफ की गोली मारकर हत्या करने वालों का कनेक्शन हरियाणा से भी जुड़ा है। इनमें एक शूटर पानीपत जिले का रहने वाला है। जिसका जन्म भी पानीपत में हुआ। यह शूटर अरुण मौर्य पुत्र दीपक कुमार उर्फ मैनेजर है (पूरी खबर पढ़ें)